कौशाम्बी. कोखराज थाना के संदीपन घाट पर गंगा नहाने गई तीन सहेलियां एक दूसरे को बचाने में डूबने लगीं। युवतियों को डूबते देख घाट पर मौजूद लोगों ने शोर मचाना शुरू कर दिया। जिसके बाद मल्लाहों व एक प्राइवेट संस्था के गोताखोरों ने गंगा के गहरे पानी में डूब रही तीनों सहेलियों को करीब आधे घंटे की कड़ी मशक्कत के बाद बाहर निकाल लिया। तीनों को भरवारी के निजी अस्पताल में भर्ती कराया गया है।